b'\n_START_ARTICLE_\nCerk\n_START_PARAGRAPH_\nC\xc3\xaark je parna okon\xc4\x8dina na zadnjem \xc4\x8dlenu zadka mnogih \xc4\x8dlenono\xc5\xbecev, kot so \xc5\xbeu\xc5\xbeelke in pajki. V nasprotju z njimi raki nimajo cerkov. Najve\xc4\x8dkrat imajo \xc4\x8dutilno funkcijo, pri nekaterih \xc5\xbeivalih pa sodelujejo tudi pri parjenju ali obrambi._NEWLINE_Veliko \xc5\xbeu\xc5\xbeelk ima tanke, \xc4\x8dlenaste cerke, pri drugih pa so se spremenili v bolj specializirane strukture z razli\xc4\x8dnimi funkcijami. Strigalice so znane po masivnih gibljivih cerkih, ki jih lahko uporabljajo za obrambo, lov ali parjenje. Cerki so lahko zelo dolgi in presegajo dol\xc5\xbeino telesa, kot pri enodnevnicah ali \xc4\x8dri\xc4\x8dkih, ali so popolnoma reducirani. Pri nekaterih \xc5\xbeu\xc5\xbeelkah je na zadku poleg cerkov \xc5\xa1e tretja okon\xc4\x8dina, terminalni filum. Izvodila na zadku listnih u\xc5\xa1i imajo podoben izgled, vendar niso cerki._NEWLINE_Cerki naj bi se razvili iz enega izmed parov nog prednikov dana\xc5\xa1njih \xc4\x8dlenono\xc5\xbecev, podobnih stonogam, ki so imeli noge na vsakem \xc4\x8dlenu. V nekaterih primerih je njihova oblika uporabna pri dolo\xc4\x8danju \xc5\xbeu\xc5\xbeelk.'